— XXX — 



Botanisk Forenings Bestyrelse har udnævnt følgende Komité til at forestaa 

 Undersøgelsen: Mag. sc. A. Mentz, Landbrugskand.. Stud. mag. É. L. Mortensen 

 og Museumsinspektør G. H. Ostenfeld. Alle herhen hørende Henvendelser bedes 

 adresserede til: Den topografisk - botaniske Undersøgelse, Botanisk Museum 

 Gothersgade, København. 



Ny Litteratur. 



Norman, J. M.: Norges arktiske flora. I. Speciel plantetopografi. 

 1.— 2. del. Kristiania 1894— 1900 1487 Sider. II. Oversigtlig frem- 

 stilling af karplanternes udbredning. forhold til omgivelserne 

 m m. 1— 2. del. ibid. 1895— 1901. 632 Sider. 8vo. 



En Lokalflora — uden Beskrivelser — paa 134 Ark stort, tættrykt Oktav; 

 der turde vel knapt findes Mage til den i noget andet Lands Litteratur! Og 

 dog er Fortegnelsen, trods Normans Undorsøgelser gennem en Menneskealder 

 og tiltrods for andres talrige Iagttagelser, ikke fuldstændig — Forfatteren siger 

 det selv. Grunden ligger naturligvis i, at det Stykke Norge, som her regnes til 

 det arktiske, d. v. s. alt Nord for Polarkredsen, er saa stort og uvejsomt. Arealet 

 er næsten 9900 □ Km. stort eller saa meget som Danmark, Holland og Belgien 

 tilsammen. 



Det Maal, afdøde Forstmester Norman havde sat sig, var at give en 

 muligst nøjagtig og detailleret Fortegnelse over Findestederne for hver enkelt 

 Art. Dette danner Indholdet af den specielle Del. Samtidig angiver han som 

 oftest Datum og Plantens Udviklingsstadium den anførte Tid, ofte tillige Bemærk- 

 ninger af anden Natur. 



I den anden, almindelige Del, der har størst Interesse for ikke-norske Bota- 

 nikere, gives sammenfattende Oversigter for hver Art under følgende Overskrifter: 

 1) Horizontal og vertikal Udbredning; 2) top ografisk Statistik 

 (Optælling af Hovedafdelinger, Distrikter og Lokaliteter i disse for hver Art); 

 3) Forhold til Omgivelserne (Forhold overfor Bundens Beskaffenhed og 

 Eksposition, omgivende Plantedække o. 1.); 4) Nogle Vegetationsforhold 

 (fænologiske Iagttagelser og Bemærkninger om individuel og lokal Variation); 

 5) Anmærkninger om Sprednings- og Vandringsforhold, biologiske Iagttagelser 

 af forskellig Natur. 



I Indledningen giver Forf. en kort Oversigt over Arealets orografiske Be- 

 skaffenhed, derimod siges ikke meget om den klimatologiske. De fleste Angivelser 

 om Højder og Snegrænser hviler paa egne Iagttagelser. 



Norman har ikke givet en sammenfattende Skildring af det nordliges 

 Plantegeografi, men han har med sit Værk givet en fremtidig Bearbejder af 

 denne interessante Opgave et uvurderligt Grundlag. For andre Landes Plante- 

 geografer, egentlig langt udover det Omraade, i hvilket norsk Sprog forstaas, 

 vil eller vilde Værket være en Guldgrube, af hvilken atter og atter Iagttagelser, 

 der paa Læseren gør Indtryk af at være i høj Grad nøgterne og paalidelige, 

 kan graves op til Støtte for Tanker og Betragtninger af plantegeografisk Natur. 

 Og ikke mindst herved gør Værket .sin Forfatter og hans Land stor Ære. 



J ) De første 41 Ark tryktes 1887—92, men brændte paa to Eksemplarer nær, 

 1893 begyndte Trykningen af et nyt Oplag, i hvilket senere tilkomne Iagt- 

 tagelser medtoges. 



